Diari Oficial de la Generalitat Valenciana


Sumari del DOGV 5123, del 27-10-2005 (2005/11749)

RESOLUCIÓ de 14 d'octubre de 2005, de la consellera de Turisme i presidenta de l'Agència Valenciana del Turisme, per la qual es convoca una beca de pràctiques professionals en assumptes europeus i turisme per a l'any 2005.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11113


Data del document
:   14-10-2005

Organisme emissor
:   Conselleria de Turisme

Tipus de document
:   Resolució

Correcció d'errades

 Descriptors 

:   * Agència Valenciana del Turisme
    * cooperació europea
    * ajuda pública
    * ciència política
    * suport econòmic
    * assignació per estudis
    * professió jurídica
    * ciència econòmica
    * sociologia

RESOLUCIÓ de 14 d'octubre de 2005, de la consellera de Turisme i presidenta de l'Agència Valenciana del Turisme, per la qual es convoca una beca de pràctiques professionals en assumptes europeus i turisme per a l'any 2005. [2005/X11793]  
El desplegament del sector turístic i l'increment necessari dels nivells de qualitat dels servicis que es presten, recomanen augmentar el grau d'especialització dels professionals de l'activitat turística de la Comunitat Valenciana, per a proporcionar-los la possibilitat de millorar el seu nivell de formació i coneixement del sector mitjançant la convocatòria de beques de pràctiques professionals d'especialització.   
En concret, tenint en compte la importància creixent que els assumptes europeus adquirixen en matèria turística i la participació de la Comunitat Valenciana en iniciatives i programes europeus, resulta apropiat afavorir la formació en temes europeus en general, que permeta una ampliació dels coneixements i en facilite una visió pràctica i real de la gestió d'assumptes europeus, així com de l'aplicació en l'àmbit turístic, en particular.   
D'acord amb les funcions atribuïdes a l'Agència Valenciana del Turisme i segons el que disposa la lletra g, del número 2, de l'article 5, del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme; en el Decret 108/1992, de 6 de juliol, del Govern Valencià, pel qual es regula la concessió de beques, en la Llei 38/2003, de 17 de novembre, General de Subvencions i el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, resolc:  
Primer. Convocar la concessió, en règim de concurrència competitiva, d'una beca de pràctiques professionals en assumptes europeus i turisme per a titulats superiors, en l'Agència Valenciana del Turisme, i aprovar les bases per les quals es regirà esta convocatòria, incloses com a annex I de la present resolució.  
Segon. La dotació econòmica de les beques serà sufragada a càrrec del programa d'Estudis i Difusió, subprograma Beques de formació, dels pressupostos de l'Agència Valenciana del Turisme, per un import total màxim de 10.500 euros:   
Any 2005: 1.312,50 euros  
Any 2006: 9.187,50 euros  
L'import corresponent a esta última anualitat quedarà condicionat a l'existència de crèdit adequat i suficient en els pressupostos per a l'any 2006.  
Tercer. Contra la present resolució, que posa fi a la via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de la present resolució en el Diari Oficial de la Generalitat Valenciana, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant, podrà interposar-se recurs potestatiu de reposició, en el termini d'un mes, davant el mateix òrgan que ha dictat l'acte, a comptar de l'endemà de la publicació de la present resolució en el Diari Oficial de la Generalitat Valenciana.  
València, 14 d'octubre de 2005.. La consellera: Mª Milagrosa Martínez Navarro.  
ANNEX  
Bases de la convocatòria de beques de formació professional en assumptes europeus i turisme de l'Agència Valenciana del Turisme  
Primera. Objecte específic de la convocatòria  
La beca té com a objecte la realització de pràctiques professionals d'especialització en assumptes europeus i turisme en l'Agència Valenciana del Turisme.  
Les activitats a desenrotllar seran fonamentalment la col·laboració en la gestió de projectes europeus en què participa l'Agència Valenciana del Turisme (en especial l'Operació Marc Regional Tourisme, de la iniciativa comunitària Interreg IIIC), en el seguiment de les iniciatives de la Unió Europea amb incidència en el turisme, en l'elaboració d'informes i notes, en la preparació de presentacions i aquelles altres tasques altres que li siguen assignades en este àmbit.   
Segona. Requisits dels sol·licitants  
Els candidats que vulguen participar en la concessió de la beca hauran de reunir els requisits següents:  
1) Tindre la nacionalitat espanyola o ser nacional d'un Estat membre de la Unió Europea o nacional d'aquells Estats en què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació a Espanya, i residir a la Comunitat Valenciana en el moment d'incorporar-se a la beca.  
2) Els aspirants que no posseïsquen la nacionalitat espanyola hauran d'acreditar coneixements suficients del castellà, aspecte que es verificarà, si s'escau, durant el procés de selecció.  
3) Estar en possessió de títol de doctor, llicenciat o enginyer, expedit, o en condicions d'obtindre-lo fins a l'acabament del termini de presentació de les sol·licituds, per les institucions acadèmiques espanyoles i homologat pel Ministeri d'Educació i Ciència; preferentment llicenciats en dret, ciències econòmiques i empresarials, ciències polítiques, sociologia o geografia  
4) No incórrer en cap de les causes que inhabiliten previstes en l'art. 13.2 de la Llei 38/2003, de 17 de novembre, General de Subvencions.  
5) Coneixement d'anglés i de francés, parlat i escrit, acreditat documentalment  
6) Coneixements de programari sobre fulls de càlcul i tractament de textos  
7) No ser beneficiari de cap beca d'igual o semblant activitat  
8) Complir amb les bases de la convocatòria  
Els sol·licitants hauran de reunir els requisits i condicions que s'assenyalen en la convocatòria al terme del termini de presentació de les sol·licituds.  
Els mèrits que s'adduïsquen hauran de ser acreditats, mitjançant les corresponents còpies compulsades, en el moment de presentació de les sol·licituds.  
Les persones que acrediten una titulació obtinguda en una Universitat privada o estrangera hauran de presentar necessàriament l'homologació del títol a Espanya.  
Tercera. Dotació econòmica i duració  
La cobertura econòmica de les beques, contempla una ajuda de fins a vuit-cents setanta-cinc (875) euros bruts mensuals, de les quals es deduiran les corresponents retencions fiscals, a més de les assegurances que, si escau, puguen convindre's.  
L'import global màxim destinat a finançar la beca de referència és d'un total de deu mil cinc-cents euros, (10.500 €), corresponents al programa d'Estudis i Difusió, subprograma, Beques de Formació, dels Pressupostos de l'Agència Valenciana del Turisme per als exercicis 2005 i 2006. Esta convocatòria i la concessió de les beques estan condicionades a la provisió de crèdit adequat i suficient en els esmentats pressupostos. Esta beca esta cofinançada per la iniciativa comunitària Interreg IIIC, dins de l'Operació Marc Regional Tourisme.  
El període de duració de la beca serà d'un any natural, prorrogable per un període de la mateixa durada mitjançant una resolució de la consellera de Turisme i presidenta de l'Agència Valenciana del Turisme.   
Quarta. Termini de presentació de sol·licituds i formalització  
El termini per a la presentació de sol·licituds serà de quinze dies hàbils a partir de la publicació de la present resolució en el Diari Oficial de la Generalitat Valenciana.   
Els candidats han de remetre les sol·licituds a l'Agència Valenciana del Turisme, av. d'Aragó, núm. 30, planta 8a 46424 València, o a qualsevol de les seues dependències territorials: Servici Territorial de Turisme d'Alacant, C/ Churruca, núm. 29, 03842 Alacant; Servici Territorial de Turisme de Castelló, Pl. Mª Agustina, núm. 5, entresòl, 12273 Castelló; Servici Territorial de Turisme de València, Pl. Alfons el Magnànim núm. 15, 2a, 46397 València; o a l'Oficina d'Administració Turística de Benidorm, av. Joan Fuster Zaragoza, núm. 3, Edifici Aquàrium II-1ª, 03798 Benidorm, o per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds a remetre, segons el model que figura com annex a la present resolució, haurà d'estar acompanyat de la documentació següent:  
1) Fotocòpia compulsada del DNI.  
2) Currículum vitae que expresse els estudis cursats i la trajectòria professional seguida, acreditats mitjançant còpies, degudament compulsades, dels corresponents títols o certificats.  
3) Una fotografia grandària carnet.  
4) Acreditació documental del coneixement de l'anglés i francés.  
5) Declaració responsable de no tindre relació que supose una activitat semblant o que impedisca el compliment de les seues obligacions com a becari i de no ser beneficiari de cap altra beca per a la mateixa o semblant activitat  
6) Declaració responsable de no incórrer en cap de les circumstàncies establides en l'art. 13.2 de la Llei 38/2003, General de Subvencions.  
7) Qualssevol altres documents que acrediten la possessió dels mèrits que desitgen al·legar.  
Cinquena. Comissió avaluadora  
Per a l'examen de les sol·licituds es constituirà una comissió avaluadora que estarà formada per:  
President: la secretària general administrativa.  
Vocals:   
El cap de l'Àrea Jurídica.  
El cap del Servici d'Estudis i Planificació  
El tècnic responsable d'assumptes europeus, qui actuarà com a secretari.  
Un tècnic del Servici d'Estudis i Planificació  
El funcionament de la Comissió haurà d'adaptar-se al que establix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sisena. Barem per a la concessió  
Expedient acadèmic: fins a 5 punts  
Estudis de postgrau: en matèries relacionades amb la Unió Europea: fins a 5 punts; en altres matèries: fins a 2 punts  
Altres cursos de formació complementària: fins a 2 punts  
Experiència professional: en l'àmbit d'assumptes comunitaris europeus, en especial en les institucions de la Unió Europea: fins a 3 punts; en turisme, 2 punts; altres, 1 punt.  
Idiomes comunitaris: nivell alt de llengua anglesa i francesa: 2 punts per cada una d'elles; nivell mitjà de llengua anglesa i francesa, 1 punt per cada una d'elles.  
Coneixements d'informàtica: 1 punt  
Setena. Procés de selecció  
La Comissió a què es referix la base cinquena avaluarà els mèrits aportats per cada sol·licitant i prendrà en consideració únicament aquells que estiguen acreditats documentalment.  
Els candidats que obtinguen 7 punts o més en la fase de baremació de currículums i mèrits preferents seran convocats per a la realització d'una entrevista amb l'objecte de comprovar el coneixement dels aspirants dels idiomes requerits, així com el coneixement d'aquells aspectes necessari per a exercir les activitats mencionades en la base primera.  
La data de la dita entrevista serà notificada personalment a les persones interessades. L'entrevista es valorarà amb un màxim de 5 punts.   
Una vegada finalitzat el procés selectiu, la Comissió avaluadora elaborarà, en el termini de quinze dies, una proposta de concessió de beques o, si escau, declarar deserta, totalment o parcial, l'adjudicació de la beca. La proposta de concessió contindrà la relació de beneficiaris i una borsa de reserva, per a cobrir les vacants que pogueren produir-se.   
Octava. Concessió.  
Les beques seran adjudicades per resolució de la consellera de Turisme a la vista de la proposta de la comissió avaluadora, en el termini màxim de dos mesos a partir de l'endemà de la publicació de la present convocatòria en el Diari Oficial de la Generalitat Valenciana. La no.resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.  
La consellera de turisme es reserva la facultat de deixar deserta, totalment o parcial, l'adjudicació de les beques convocades i d'interpretar el contingut d'estes bases.  
La resolució de concessió serà notificada a les persones interessades.   
Novena. Drets, obligacions, incompatibilitats i tutoria dels becaris  
1) Drets. El beneficiari de la beca tindrà dret:   
. Al pagament de la quantia mensual de la beca establida en la base tercera  
. Al pagament, en funció de les disponibilitats pressupostàries, de les despeses de desplaçament, pernoctació o restauració, en què incorreguera com a conseqüència del desplegament de les tasques que haja de dur a terme, en els termes que per al personal de l'Agència Valenciana del Turisme establix la normativa aplicable en matèria de procediment d'indemnitzacions per raons de servici. L'aplicació de tal reglament es referirà únicament als conceptes i quantitats.   
. A ser rescabalats sense que això implique una modificació en la relació jurídica del becari amb l'Agència Valenciana del Turisme.  
. Al gaudi d'una pòlissa d'assegurança de malaltia i accidents durant el període de la beca  
La condició de becari o de suplent no genera cap relació laboral o administrativa amb l'Agència Valenciana del Turisme i, per tant, no li serà aplicable la normativa vigent per al personal laboral o funcionari de l'Agència Valenciana del Turisme.  
2) Obligacions. El becari, pel només fet de sol·licitar esta beca, es compromet a acceptar el contingut d'estes bases, així com a complir les obligacions següents:   
a) Acceptar per escrit la beca concedida, dins del termini de 10 dies naturals, comptats a partir de l'endemà de la notificació de la concessió de la beca. De no acceptar-se la beca dins de tal termini, s'entendrà que hi renúncia, i serà concedida al suplent que figure en primer lloc en la resolució de concessió.  
b) Iniciar les pràctiques de formació per a la quals li és concedida la beca, en la data que s'establisca en l'oportuna comunicació.  
c) Realitzar les activitats previstes en l'objecte de la beca amb un nivell de dedicació satisfactori, sota la supervisió del tutor que es designe per l'Agència Valenciana del Turisme  
d) Sotmetre's a les actuacions de comprovació i control que puguen resultar pertinent, i facilitar aquella informació que li siga requerida a l'efecte  
e) Observar el degut sigil respecte als assumptes, fets o informacions que tinga coneixement durant el període de la beca. La indisponibilitat de la documentació a què tinguera accés subsistirà una vegada finalitzada la beca.  
f) Entregar, al final del període de pràctiques, una memòria sobre les activitats realitzades. Els treballs que el becari puga realitzar durant el gaudi de la beca, així com la memòria final seran propietat de l'Agència Valenciana del Turisme, que es reserva el dret de la seua publicació i utilització.   
g) Complir amb les obligacions que, amb caràcter general, s'arrepleguen en l'art 14 de la Llei 38/2003, de 17 de novembre, General de Subvencions.  
3) Incompatibilitats. El gaudi de la beca serà incompatible amb qualsevol altre tipus de beca o ajuda econòmica concedida per qualsevol altra Administració o institució pública o privada, per iguals o semblants conceptes, i amb qualsevol activitat laboral semblant que impedisca el compliment de les obligacions com a becari. El sol·licitant, mitjançant declaració responsable, justificarà el fet de no trobar-se en esta circumstància.   
4) Tutoria. L'Agència Valenciana del Turisme designarà, entre el seu personal, al tutor del becari, qui ordenarà les activitats de la seua formació, i organitzarà el temps de dedicació a les activitats.  
Al respecte, s'establix un període de prova de tres mesos de duració al terme del qual el tutor avaluarà el compliment efectiu per part del becari de les distintes tasques encomanades fins al moment i proposarà la seua continuïtat en el gaudi de la beca o bé deixar-la sense efecte.  
Finalitzat el gaudi de la beca, i amb un informe previ d'assistència, aprofitament i aptitud del tutor, s'estendrà el certificat corresponent.  
Deu. Incidències  
La consellera de Turisme i presidenta de l'Agència Valenciana del Turisme resoldrà les incidències que es produïsquen durant el període de gaudi de la beca, a proposta de la secretària general administrativa, i podrà deixar-la sense efecte, amb audiència prèvia de la persona interessada, en els casos següents:   
a) Obtenció de l'ajuda sense reunir els requisits requerits en la convocatòria, o mitjançant falsedat en document, o deixar de reunir els requisits exigits en la present convocatòria.  
b) Incompliment injustificat de les seues obligacions.  
c) No realitzar l'activitat que va motivar la concessió  
d) No incorporar-se al destí en la data límit que li haja sigut fixada o per l'abandó durant el període de gaudi  
e) No superar el període de prova de tres mesos a què fa referència la base novena  
Una vegada acceptada la beca no s'admetrà la renúncia a la beca adjudicada, excepte causes justificades i lliurement apreciades per l'Agència Valenciana del Turisme. En estos casos i en el supòsit de no superar el període de prova, l'Agència Valenciana del Turisme podrà declarar extinta la beca o podrà procedir a la substitució del becari que hi haguera renunciat, durant el temps que reste de beca, pel suplent corresponent segons l'orde establit en la resolució de concessió de la beca.